Republik Soviet Odessa

Republik Soviet Odessa (OSR; ; ) merupakan sebuah republik Soviet yang wujud dalam tempoh singkat, ditubuhkan pada 30 Januari 1918, daripada sebahagian wilayah Kegabenoran Kherson dan Bessarabia, iaitu bekas wilayah Empayar Rusia.

 Sejarah 
Republik ini diisytiharkan semasa pencerobohan Bolshevik ke atas Ukraine, tepat sebelum tentera Bolshevik menyingkirkan kerajaan Ukraine dari Kiev, ketika Sfatul Țării mengisytiharkan kemerdekaan Republik Demokratik Moldavia. Badan pentadbir Soviet Odessa dikenali sebagai Rumcherod, yang ditubuhkan pada Mei 1917, tidak lama selepas Revolusi Februari. Selepas Kongres Kedua Rumcherod, Soviet Odessa diketuai oleh Vladimir Yudovsky, yang dilantik selepas kudeta pro-Bolshevik yang dipimpin oleh Narkom Nikolai Krylenko.

Pada Januari 1918, Yudovsky dilantik sebagai Pengerusi Majlis Komisar Rakyat tempatan dan membentuk kerajaan yang merangkumi Bolshevik, anarkis, dan ahli Parti Revolusioner-Sosialis. Kerajaan ini mengisytiharkan Odessa sebagai bandar bebas dan menyatakan kesetiaan kepada kerajaan Bolshevik di Petrograd.

Pada bulan berikutnya, kerajaan ini dibubarkan oleh Mikhail Muravyov dan digabungkan dengan Jawatankuasa Eksekutif Pusat wilayah Rumcherod. Ketidakstabilan politik menyebabkan republik ini tidak diiktiraf oleh mana-mana kerajaan lain, termasuk Bolshevik Rusia sepanjang kewujudannya. Republik gagal menghalang pendudukan Romania di Bessarabia dan akhirnya lenyap apabila diserang oleh tentera Jerman dan Austria-Hungary pada 13 Mac 1918, dua bulan selepas penubuhannya, susulan Perjanjian Brest-Litovsk. Kerajaan dan tenteranya berpindah ke Nikolayev, Sevastopol, dan akhirnya ke Rostov-on-Don.

 Lihat juga 
 Mishka Yaponchik
 Perang Hungary-Romania 1919
 Rumcherod
 Iona Yakir
 Perarakan Iași–Don

 Bibliografi 

 Pautan luar 
 Odesa Soviet Republic on odesskiy.com
 Odesa Soviet Republic on leksika.com.ua

Category:Sejarah Ukraine
Odessa
Odessa
Category:Penubuhan 1918
Category:Pembubaran 1918